Darjeeling
Store norske leksikon,Geografi,Verdens geografi,Asia,Indias geografi
Darjeeling er en by i India, nord i West Bengal, på grensen mot Sikkim. Byen ligger omkring 2100 meter over havet og har 132 000 innbyggere (2011).
Darjeeling er et populært sommeroppholdssted med sanatorier. Universitetet ble grunnlagt i 1962. Omegnen er Indias viktigste distrikt for dyrking av te. Byen har lufthavn og botanisk og zoologisk hage.Den smalsporete jernbanen Darjeeling Himalayan Railway (åpnet i 1881), ofte kalt «leketoget» på grunn av togets størrelse og den smale sporvidden (600 millimeter), har sitt endepunkt i Darjeeling. Jernbanen ble i 1999 ført opp på UNESCOs verdensarvliste. Historie Darjeeling ble bygd ut av britene (East India Company) fra midten av 1800-tallet som rekreasjons- og rekonvalesenssted for de britiske militære. I 1980-årene var byen sentrum for en til dels voldspreget kampanje i regi av folk av nepalesisk opprinnelse for en egen delstat, det såkalte Gorkhaland. Les mer i Store norske leksikon West Bengal India Indias historie